संसार के सारे संबंधों के मूल में स्वार्थ है इसको निराला जानते थे। अतः इस पर करारी चोट उनके काव्य में देखने को मिलती है। आज मानव अपने स्वार्थ के इतना वशीभूत हो गया है कि प्रत्येक मनुष्य से बस अपना काम साधने की फिराक में लगा रहता है। अपना स्वार्थ की पूर्ति होने के बाद उससे इस प्रकार नाता तोड़ता है जैसे हम समाचार-पत्र पढ़कर उसे रद्दी समझकर फेंक देते हो। मानो संसार में एक मनुष्य का नाता स्वार्थ तक ही सीमित होकर रह गया है। निराला की मैं पढ़ा हुआ सा पत्र, न्यस्त’ में लोगों की इस मनोवृŸिा पर प्रकाश पड़ता है। ‘अनामिका’ में संकलित एक और कविता है जिसका शीर्षक है ‘ठूँठ’। इस कविता में भी निराला ने संसार के लोगों की इस स्वार्थी मनोवृŸिा पर गहरा व्यंग्य किया है-‘‘ठूँठ यह है आज!/ गयी इसकी कला/ गया है सकल साज..../ झरते नहीं यहाँ दो प्राणियों के नयन-तीर।’’[15] निराला ने नारी की सामाजिक स्थिति व समाज की अनेक बुराईयों जैसे बाल विवाह, बाल-वैधव्य, बहु विवाह आदि पर भी व्यंग्य किए है। भारता का समाज पुरुष प्रधान रहा है। व्यवस्था के समस्त अधिकार उसके हाथ में आज भी हैं। विधवा का जीवन तो और अधिक कष्टदायक है। नारी के वैधव्य जीवन की विभीषिका पर दुख प्रकट करते हुए निराला ‘विधवा’ कविता में लिखते हैं-‘‘वह इष्टदेव के मन्दिर की पूजा-सी/ वह दीप शिखा-सी शान्त, भाव में लीन/ वह क्रूर काल-ताण्डव की स्मृति-रेखा-सी/ वह टूटे तरु की छुटी लता-सी दीन/ दलित भारत की ही विधवा है/ षड्-ऋतुओं का शृंगार/ कुसुमित कानन में नीरव-पद-संचार/ अमर कल्पना में स्वच्छन्द विहार/ व्यथा की भूली हुई कथा है/ उसका एक स्वप्न अथवा है/ उसके मधु-सुहाग का दर्पण/ जिसमें उसने देखा था उसने/ बस एक बार बिम्बित अपना जीवन-धन/ अबल हाथों का एक सहारा।’’[16]